ΑΠΟΦΑΣΗ αριθ. 37-54 της 29ης Ιουλίου 1954 περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από τις επιχειρήσεις της βιομηχανίας χάλυβος στις πωλήσεις ειδικών χαλύβων οριζομένων στο παράρτημα III της συνθήκης

Η ΑΝΩΤΑΤΗ ΑΡΧΗ,

Έχοντας υπόψη:

το άρθρο 60 παράγραφος 2 περίπτωση α) και το άρθρο 63 παράγραφος 2 της συνθήκης,

το παράρτημα III της συνθήκης,

την απόφαση αριθ. 31-53 της 2ας Μαΐου 1953 περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από τις επιχειρήσεις της βιομηχανίας χάλυβος, όπως ετροποποιήθη από την απόφαση αριθ. 2-54 της 7ης Ιανουαρίου 1954 (Επίσημη Εφημερίδα της 4ης Μαΐου 1953, σ. 111 και της 13ης Ιανουαρίου 1954 σ. 218),

Εκτιμώντας:

ότι οι τιμοκατάλογοι και οι όροι πωλήσεως που εφαρμόζονται από τις επιχειρήσεις πρέπει να επιτρέπουν τον έλεγχο της τηρήσεως των κανόνων του ανταγωνισμού που ορίζονται στην συνθήκη και ιδίως το άρθρο 4 και το άρθρο 60-

ότι για την πώληση ειδικών χαλύβων που ορίζονται στο παράρτημα III της συνθήκης, η δημοσίευση των τιμών και των όρων πωλήσεως είναι υποχρεωτική μόνον όπου οι συναλλαγές αφορούν είτε ποιότητες που παράγονται από πολλές επιχειρήσεις και χρησιμοποιούνται από πολλούς αγοραστές, ή ορισμένη ποιότητα που παράγεται από μία επιχείρηση και χρησιμοποιείται από πολλούς αγοραστές ή ποιότητα που χρησιμοποιείται από έναν αγοραστή μόνο και η οποία είναι δυνατό να παραχθεί από πολλές επιχειρήσεις-

ότι κανόνες που τίθενται γι' αυτό τον σκοπό πρέπει να εφαρμόζονται τόσο από τους αγοραστές για την μεταπώληση στην ίδια κατάσταση και τους παραγγελιοδόχους όσο και από τις ίδιες επιχειρήσεις παραγωγής-

ότι οι συναλλαγές σε ειδικούς χάλυβες παρουσιάζουν χαρακτηριστικά που δεν δικαιολογούν την κατ' επέκταση εφαρμογή στις συναλλαγές αυτές, των διατάξεων της αποφάσεως 2-54 της 7ης Ιανουαρίου 1954,

ΑΠΟΦΑΣΙΖΕΙ:

Άρθρο 1

Οι διατάξεις της αποφάσεως αριθ. 31-53 όπως ετροποποιήθησαν από την απόφαση αριθ. 2-54, δεν εφαρμόζονται στις επιχειρήσεις της βιομηχανίας χάλυβος για την πώληση ειδικών χαλύβων που ορίζονται στο παράρτημα III της συνθήκης.

Άρθρο 2

Οι επιχειρήσεις της βιομηχανίας χάλυβος πρέπει να δημοσιεύουν τους τιμοκαταλόγους τους και όρους της πωλήσεως για ειδικούς χάλυβες που ορίζονται στο παράρτημα III της συνθήκης, σύμφωνα με τις διατάξεις της παρούσης αποφάσεως.

Άρθρο 3

Πριν γίνει προσφορά ή διενέργεια συναλλαγής που αφορά τις ποιότητες χαλύβων που απαριθμούνται κατωτέρω, οι επιχειρήσεις πρέπει να δημοσιεύουν σύμφωνα με τα επόμενα άρθρα, τις τιμές και τους όρους πωλήσεως που εφαρμόζονται στην Κοινή αγορά στις ποιότητες αυτές:

α) μαγγανοπυριτιούχοι χάλυβες για ελατήρια οχημάτων-

β) χάλυβες επιδεκτικοί επεξεργασίας περιέχονες θείο, μόλυβδο και μόλυβδο-θείο-

γ) λαμαρίνες "μαγνητικές" ανεξάρτητα από την ηλεκτρική τους απώλεια σε βάττ-

δ) χάλυβες κατασκευής ελεύθεροι κραμάτων με περιεκτικότητα σε άνθρακα 0,6% και άνω-

ε) χαλυβοκράματα κατασκευής της κατηγορίας α) του παραρτήματος III της συνθήκης σύμφωνα με τις προδιαγραφές του καταναλωτού-

στ) χαλυβοκράματα κατασκευής κατά τους ακόλουθους κανόνες:

"" ID="1">16 Mn Cr 5> ID="2">Mn Mo 415> ID="3">45 S 8> ID="4">16 M C 5"> ID="1">20 Mn Cr 5> ID="2">Cr Mo 211> ID="3">35 C 4> ID="4">14 N C 5"> ID="1">37 Mn Si 5> ID="2">Cr Mo 312> ID="3">45 C 4> ID="4">15 N C 5"> ID="1">42 Mn U 7> ID="2">Cr Va 512> ID="3">18 C D 4> ID="4">15 N C 11"> ID="1">15 Cr 3> ID="2">Ni 220> ID="3">25 C D 4> ID="4">17 N C D 7"> ID="1">34 Cr 4> ID="2">Ni Cr 235> ID="3">35 C D 4> ID="4">40 C 4"> ID="1">41 Cr> ID="2">Ni Cr 241> ID="3">16 N C 6> ID="4">25 C D 4"> ID="1">25 Cr Mo 4> ID="2">Ni Cr 322> ID="3">35 N C 6> ID="4">32 C D 4"> ID="1">34 Cr Mo 4> ID="2">Ni Cr 342> ID="3">16 N C 11> ID="4">38 C D 4"> ID="1">42 Cr Mo 4> ID="2">Ni Cr Mo 335> ID="3">30 N C 11> ID="4">35 C D 9"> ID="1">50 Cr Mo 4> ID="2">Ni Cr Mo 415> ID="3">35 N C 15> ID="4">38 N C D 4"> ID="1">30 Cr Mo V 9> ID="3">16 N C D 6> ID="4">35 N C D 7"> ID="1">36 Cr Ni Mo 4> ID="3">35 N C D 6> ID="4">40 N C D 7"> ID="1">34 Cr Ni Mo 6> ID="3">30 N C D 12> ID="4">35 C M 4"> ID="1">15 Cr Ni 6">

Άρθρο 4

Οι τιμοκατάλογοι και οι όροι πωλήσεως που δημοσιεύονται πρέπει να περιέχουν τουλάχιστον τις ακόλουθες ενδείξεις:

α) τιμή βάσεως κατά ποιότητα και κατηγορία προϊόντων-

β) επαυξήσεις τιμών που εφαρμόζονται εμφαίνοντας τουλάχιστον:

- τα περιθώρια τιμών για διαστάσεις και μήκη-

- τις ποσοτικές αυξήσεις και μειώσεις κατά παραγγελία-

- τις ανοχές που δεν υπόκεινται σε επιβάρυνση-

- τις αυξήσεις για μικρές ανοχές ελασματοποιήσεως, κοπής και σταθμίσεως-

- επίσης όλες τις επιβαρύνσεις και αυξήσεις που εφαρμόζονται κανονικά και οι οποίες εξαρτώνται και αναφέρονται στην παράδοση των διαφόρων προϊόντων-

γ) τόπο παραδόσεως-

δ) τρόπο δηλώσεως της τιμής-

ε) έξοδα ανάλογα με τον τρόπο φορτώσεως-

στ) όλες τις εκπτώσεις, εφ' όσον εφαρμόζονται και ιδίως:

- ποσοτικές εκπτώσεις είτε παρέχονται επί ειδικού καθορισμού επί του συνόλου μιας παραγγελίας, επί της ποσότητος σε τόννους που αγοράζεται από τον πωλητή σε μία περίοδο, είτε βάσει των συνολικών αγορών του αγοραστού-

- εκπτώσεις πιστότητος-

- μειώσεις, επιστροφές και κάθε άλλης μορφής χρηματικά οφέλη που παρέχονται στον έμπορο ή τις οργανώσεις πωλήσεων-

ζ) όρους πληρωμής-

η) την φύση ή το ποσό των φορολογικών και άλλων επιβαρύνσεων που προστίθενται στις τιμές των τιμοκαταλόγων υπό τους όρους που προσφέρονται στους αγοραστές-

θ) στην περίπτωση κατά την οποία οι όροι που εφαρμόζονται στην συναλλαγή αναφέρονται στον τιμοκατάλογο που ισχύει την ημέρα της παραγγελίας και προβλέπουν το ενδεχόμενο αναθεωρήσεως:

- τις λεπτομέρειες της αναθεωρήσεως αυτής.

Άρθρο 5

Οι τιμοκατάλογοι δεν δύνανται να αναφέρονται σε ποιότητες και προϊόντα που δεν περιλαμβάνονται πράγματι στην σειρά των προϊόντων της σχετικής επιχειρήσεως.

Άρθρο 6

1. α) Οι τιμοκατάλογοι και οι όροι πωλήσεως ισχύουν το ενωρίτερο μία πλήρη ημέρα μετά από την διαβίβασή τους υπό μορφή εντύπου στην Ανωτάτη Αρχή-

β) Οι πωλητές πρέπει να ανακοινώνουν τους τιμοκαταλόγους και όρους πωλήσεως σε κάθε ενδιαφερόμενο κατόπιν αιτήσεως.

γ) Η Ανωτάτη Αρχή δύναται να αποφασίσει να εξασφαλίσει την δημοσίευσή τους με ειδική έκδοση.

2. Το πρώτο εδάφιο εφαρμόζεται επίσης σε κάθε τροποποίηση των τιμοκαταλόγων και των όρων πωλήσεως.

Άρθρο 7

1. Οι επιχειρήσεις πρέπει να καταρτίζουν τους όρους πωλήσεώς τους κατά τρόπο ώστε οι αγοραστές τους, οργανώσεις πωλήσεων και παραγγελιοδόχοι κατά την μεταπώληση των προϊόντων τους στην ίδια κατάσταση, εξαιρέσει της πωλήσεως εκ της αποθήκης, να υποχρεούνται να συμμορφώνονται προς τους κανόνες που καθορίζονται από την παρούσα απόφαση, όσον αφορά τους τιμοκαταλόγους και τους όρους πωλήσεως.

Αν οι αγοραστές, οργανώσεις πωλήσεων και παραγγελιοδόχοι δεν περιλαμβάνουν στους δικούς τους τιμοκαταλόγους τις δικές τους τιμές και τους όρους πωλήσεως δύνανται να εκπληρώσουν την υποχρέωσή τους γνωστοποιώντας, υπό τους όρους που καθορίζονται στο άρθρο 6, τα στοιχεία των τιμοκαταλόγων και των όρων πωλήσεως που καταρτίζονται από τις παραγωγούς επιχειρήσεις σύμφωνα με την παρούσα απόφαση εφαρμόζονται στις πωλήσεις τους.

2. Οι επιχειρήσεις καθίστανται υπεύθυνες για παραβάσεις της ανωτέρω προβλεπομένης υποχρεώσεως που διαπράττονται εκ μέρους των αμέσων εκπροσώπων τους, οργανώσεων πωλήσεων ή παραγγελιοδόχων.

Άρθρο 8

Οι ανωτέρω διατάξεις εφαρμόζονται στους τιμοκαταλόγους και όρους πωλήσεως που καταρτίζονται μετά την απόφαση αυτή και σ' όλους τους τιμοκαταλόγους και όρους πωλήσεως που θα ισχύουν από την 20ή Αυγούστου 1954.

Η παρούσα απόφαση εξεδόθη κατόπιν διασκέψεως από την Ανωτάτη Αρχή κατά την συνεδρίασή της της 29ης Αυγούστου 1954.

Για την Ανωτάτη Αρχή

Ο Αντιπρόεδρος

Franz ETZEL